
Felkészülni arra, amire nem lehet… Az ars moriendik világa

Dolgozatomban a középkor vallásos irodalmának egyik legnépszerűbb művét, az Ars Moriendit vizsgálom, kitekintéssel a kereszténységen kívüli vallások és kultúrák egyéb, hasonló jellegű hagyományaira. Célom olyan támpontok keresése, amelyekre támaszkodva korunk embere is felhasználhatja a „Meghalás Művészetének” iránymutatásait akár életében, akár életének végső stádiumában. Ehhez hozzásegíthet egyrészt az említet hagyományok lényegi egységének vizsgálata, másrészt az olyan halál-analóg folyamatok feltárása, amelyek megfigyelésére adott esetben egy felkészült törekvő vállalkozhat, illetve akár egy praxis kiindulópontjaiként is használhatja. Ilyen szempontból vizsgálom az álom és alvás különböző szakaszait, a szerelemben és a szexualitás, valamint a gondolkozás és egyéb tudatműködések bizonyos vonatkozásait.



